Somalijska militanta islamska organizacija preuzela odgovornost za napade u Ugandi
Al-Shabab kaže da su napadi izvršeni kao osveta zbog sudjelovanja Ugande u mirovnim misijama koje podržavaju somalijsku vlada
Glasnogovornik al-Shababa je rekao da su ovi napadi planirani i pripremani mjesecima, dodavši da su izvršeni u znak odmazde zbog sudjelovanja Ugande u mirovnim misijama koje podržavaju somalijsku vladu Somalijska militantna organizacija al-Shabab preuzela je odgovornost za dva razorna bombaška napada u glavnom gradu Ugande Kampali, u kojima su poginule najmanje 74 osobe dok su gledale finalnu utakmicu Svjetskog nogometnog prvenstva. Glasnogovornik al-Shababa je danas izjavio novinarima da su ovi napadi planirani i pripremani mjesecima. Dodao je da su izvršeni u znak odmazde zbog sudjelovanja Ugande u mirovnim misijama koje podržavaju somalijsku vladu. Predsjednik Ugande Yoweri Museveni posjetio je danas oba mjesta napada. Predsjednik je nazvao napadače "teroristima". Dodao je da će ih Uganda pronaći i uhititi "ma gdje god se nalazili". Al-Shabab kontrolira veći dio glavnog somalijskog grada Mogadišua, gdje je zabranio prijenose sa Svjetskog nogometnog prvenstva. Al-Shababa nikad prije nije izvršio neki napad izvan Somalije. Dužnosnici vjeruju da su napade izveli bombaši samoubojice.